עכשיו זה רשמי: סיידו קייטה חתם ל-4 שנים בברצלונה. בסוף השבוע האחרון עבר קשר נבחרת מאלי בדיקות רפואיות בקאמפ נואו והיום (שני) הושלמה העברתו לאחר שברצלונה הסכימה לשלם את הסכום הנקוב בסעיף השחרור שלו מסביליה – 14 מיליון יורו.
אם יש לכם 90 מיליון יורו פנויים, הוא שלכם. קייטה (רויטרס) סעיף השחרור של קייטה בברצלונה, אליה הוא מגיע כרכש הראשון של הקבוצה הקיץ, יעמוד על לא פחות מ-90 מיליון יורו. הצטרפותו של הקשר בן ה-27 מסמנת כנראה את סוף דרכו של דקו, שעל פי הדיווחים צפוי לעבור לאינטר.קייטה הגיע למארסיי ב-1997, ממנה המשיך ללוריין וקבוצתו האחרונה בצרפת הייתה לאנס, בה שיחק 5 עונות והפך לקפטן הקבוצה. בתחילת העונה האחרונה נמכר לסביליה ובלעדיו ירדה לאנס לליגה השנייה. בספרד הוא הרשים מאוד בעונת הבכורה שלו עם 4 שערים ב-31 משחקי ליגה וכמה הופעות יפות גם בליגת האלופות. הוא ידוע בבעיטה האדירה שלו, אבל מחזיק גם ביכולות מסירה וכדרור טובות.גם ויאריאל ממשיכה להתחזק. אחרי שהחתימה את אדמילסון בהעברה חופשית מברצלונה. החתימה הצוללת הצהובה שחקן נוסף שמגיע בחינם בזכות חוק בוסמן. מדובר בחוסבה יורנטה, חלוץ ויאדוליד, שיוצג באופן רשמי רק ביום שלישי.השחקן בן ה-28, שהעונה האחרונה הייתה הראשונה שלו בליגה הספרדית הראשונה, הרשים מאוד עם 17 כיבושים שעזרו להשאיר את העולה החדשה בליגה. בעבר שיחק בריאל סוסיאדד ואייבר, לאחר מכן עבר לויאדוליד ועזר לקבוצה לעלות ליגה. הוא כבש במדיה 42 שערי ליגה ב-3 העונות האחרונות.
ואלוורדה התפטר מאימון אספניול ארנסטו ואלוורדה התפטר מאימון אספניול. המאמן בן ה-44 החזיק בחוזה לעונה נוספת, אך הסביר במסיבת עיתונאים שכינס: "האווירה במועדון לא טובה ולכן זו ההחלטה הטובה ביותר הן עבורי והן עבור המועדון". ואלוורדה מסיים קדנציה של שנתיים בקבוצה הקטנה יותר מברצלונה, בה החליף את מיגל אנחל לוטינה במאי 2006. ב-2006/07 הוביל את אספניול לגמר גביע אופ"א בקמפיין נהדר בו חלפה הקבוצה בשמינית הגמר על פני מכבי חיפה. רק סביליה עצרה את הדהירה לעבר התואר עם ניצחון בפנדלים לאחר 2:2 בתום 120 דקות. בליגה סיימה אספניול במקום ה-12 פעמיים ברציפות, זאת למרות שפתחה את העונה האחרונה בצורה מצוינת ונראתה כמועמדת לזכות בכרטיס לליגת האלופות.